El 15 de juny s’obrin les inscripcions per als cursos de natació en la piscina d’estiu
2025-07-24

Com cada estiu, durant tot el mes de juliol, de dimarts a divendres, les piscines d’estiu de Burjassot, situades en el Poliesportiu Municipal, oferiran cursos de natació orientats a diferents franges d’edat i en diferents horaris. Les inscripcions s’obriran dimecres que ve 15 de juny, a les 9.00 h i la via per a la inscripció serà preferentment telemàtica, a través de la web municipal, PUNXANT ACÍ. El termini d’inscripció estarà obert fins al 26 de juny.

Les persones que no disposen de mitjans electrònics per a realitzar la matrícula podran dirigir-se el mateix dia 15 de juny a les 09.00 hores a la Piscina d’Estiu, on podran efectuar-la. Després d’aquest primer dia de matrícula, sempre que queden places, les matrícules es podran formalitzar en l’horari habitual d’obertura de la piscina d’estiu.

En horari de matins, de 10:30h a 11:15h, hi haurà un curset de natació per a xiquets/Es de 3 a 14 anys, amb un màxim de 30 places de les quals, hi haurà un màxim de 10 places per a xiquets/Es de 3 a 5 anys. També, en horari de vesprada i per a les mateixes edats, hi haurà un curset de natació de 19.30 a 20:15h, amb un màxim de 50 places de les quals, hi haurà un màxim de 10 places per a xiquets /Es de 3 a 5 anys. El preu d’aquests cursos és de 19 euros.

En el cas de l’horari de 20:15h a 21h, el curset està pensat per a persones a partir de 15 anys, amb un màxim de 30 places i un preu de 28 euros. En el cas que la persona siga jubilada o pensionista, el preu serà de 19 euros. En el cas d’aquest curs, en necessari tindre nacions bàsiques de natació.